**ΑΛΣΑΤΙΑ**

**ΣΤΡΑΣΒΟΥΡΓΟ - ΧΑΙΔΕΛΒΕΡΓΗ**

**Ο ΔΡΟΜΟΣ ΤΟΥ ΚΡΑΣΙΟΥ**

**5 ΗΜΕΡΕΣ ΑΕΡΟΠΟΡΙΚΩΣ**

**Απευθείας πτήση για Μέμμινγκεν & επιστροφή από Φρανκφούρτη, για την αποφυγή περιττών χιλιομέτρων.**

**Δώρο εκδρομή στο Παραμυθένιο Κολμάρ  και στη Λουτρόπολη Μπάντεν Μπάντεν**

**1η ημέρα: ΠΤΗΣΗ ΓΙΑ ΜΕΜΙΝΓΚΕΝ - ΚΟΛΜΑΡ - ΣΤΡΑΣΒΟΥΡΓΟ**

Συγκέντρωση νωρίς το πρωί στο αεροδρόμιο <ΜΑΚΕΔΟΝΙΑ>, έλεγχος και απευθείας πτήση για το Δυτικό Μόναχο, το Μέμινγκεν. Άφιξη, γνωριμία με το συνοδό μας, ο οποίος έχει πραγματοποιήσει το συγκεκριμένο ταξίδι πολλές φορές και γνωρίζει τα μέρη, τις τοπικές παραδόσεις και τη νοοτροπία των κατοίκων και άμεση αναχώρηση για την Αλσατία, ίσως την πιο όμορφη και γραφική περιοχή της Ευρώπης! Αυτό που την κάνει να ξεχωρίζει είναι η ιδιαίτερη αρχιτεκτονική των κτιρίων της, που φιγουράρουν όλο και πιο συχνά στα ινσταγκραμικά προφίλ, απλών ταξιδιωτών, αλλά και travel bloggers. Φθάνουμε στη γραφική πόλη Κολμάρ, που είναι γνωστή για τα αμπέλια της. Η πόλη ιδρύθηκε τον 9ο αιώνα και είναι μια από τις λίγες που δεν διαπερνάται από τον ποταμό Ρήνο, αλλά συνδέεται μέσω ενός καναλιού του ποταμού Λάουχ που διασχίζει την πόλη. Μουσεία, καθεδρικοί ναοί, αρχιτεκτονικά μνημεία, σιντριβάνια και αγάλματα κοσμούν την πόλη και συμβάλουν στην μοναδικότητά της. Θα δούμε τις δυο πιο σημαντικές εκκλησίες της πόλης, τον καθεδρικό ναό του Αγίου Μαρτίνου και των Δομινικανών, θα θαυμάσουμε την περίφημη ‘μικρή Βενετία’ ένα τμήμα της πόλης αποτελούμενο από παραδοσιακά κτίρια, τα οποία θυμίζουν το στολίδι της Βόρειας Ιταλίας, την οικία Πφίστερ, μια παλιά οικία στο κέντρο της πόλης με περίτεχνη διακόσμηση και γερμανική αναγεννησιακή αρχιτεκτονική κατασκευασμένη το 1537 και τη Δημοτική Βιβλιοθήκη, που διαθέτει μια από τις πλουσιότερες συλλογές της Γαλλίας. Η Κολμάρ είναι ακόμη γνωστή, καθώς αποτέλεσε την πατρίδα του ζωγράφου και χαράκτη Martin Schongauer και του γλυπτή Frederic Bartholdi, σχεδιαστές του αγάλματος της Ελευθερίας. Κατά την διάρκεια της παραμονής μας στην πόλη μην παραλείψετε να δοκιμάστε ένα παραδοσιακό εκλέρ σε μια από τις χαρακτηριστικές patiserie. Τελειώνοντας, αναχώρηση για την πιο σημαντική πόλη της, το Στρασβούργο. Ο τοπικός πληθυσμός αποτελεί ένα μείγμα γαλλικών και γερμανικών στοιχείων, ενώ η πόλη θεωρείται γέφυρα της ενότητας μεταξύ σύγχρονης Γαλλίας και Γερμανίας, ένα σταυροδρόμι πολιτισμών. Μεταφορά στο ξενοδοχείο και τακτοποίηση στα δωμάτιά μας.

**2η ημέρα: ΣΤΡΑΣΒΟΥΡΓΟ-ΠΕΡΙΗΓΗΣΗ, ΕΚΔΡΟΜΗ ΣΤΑ ΚΡΑΣΟΧΩΡΙΑ**

Πρόγευμα και ξεκινάμε με περιήγηση στην πρωτεύουσα και κυριότερη πόλη του νομού του κάτω Ρήνου, το Στρασβούργο. Θα μας εντυπωσιάσουν τα επιβλητικά κτίρια, τα γραφικά δρομάκια, τα λιθόστρωτα στενά, το πρότυπο δίκτυο συγκοινωνιών, τα ατελείωτα κανάλια, το έντονο υδάτινο στοιχείο της και η ιδιαίτερη αρχιτεκτονική της. Μοναδική πινελιά στη γραφικότητα της περιοχής προσδίδει η Petite France, μια περιοχή η οποία μοιάζει να είναι βγαλμένη από τα παραδοσιακά παραμυθία του Σαρλ Περώ και την εποχή του 1600. Το εμπόριο και οι παραδοσιακές δραστηριότητές είναι αυτές που συνέβαλαν καθοριστικά στην ανάπτυξη της. Μια ματιά στο φράγμα Βομπάν θα μας πείσει για το μέγεθος των αμυντικών έργων, τα οποία έλαβαν χώρα περί το 1700. Ο προτεσταντισμός είναι έντονος στη περιοχή γεγονός το οποίο αποτυπώνεται και στη στενή σχέση μεταξύ της πόλεως και της γειτονικής Γερμανίας. Ένα από τα σημαντικότερα ιστορικά γεγονότα τα οποία διαδραματίστηκαν στην πόλη αυτή είναι το τύπωμα του πρώτου βιβλίου το 1450 από το Γουτεμβέργιο. Επισκεπτόμενοι την πόλη αυτή θα δούμε τον καθεδρικό ναό, ένα από τα υψηλότερα κτίρια στην Ευρώπη με ύψος 150 μέτρα, το εντυπωσιακό παλάτι Ροχάν με τα 3 μουσεία και άλλα. Το Στρασβούργο είναι η μόνη πόλη στον κόσμο, μαζί με τη Γενεύη, που δεν είναι πρωτεύουσα κράτους, αλλά φιλοξενεί την έδρα σημαντικών διεθνών θεσμών. Το Ευρωπαϊκό Κοινοβούλιο, το Συμβούλιο της Ε.Ε. και το Δικαστήριο Ανθρωπίνων Δικαιωμάτων κινούν τα νήματα της Γηραιάς Ηπείρου από την πόλη της βορειοανατολικής Γαλλίας. Ελεύθερος χρόνος στο κέντρο της πόλης, όπου σας προτείνουμε να δοκιμάσετε τα γευστικότατα μακαρόν και να πραγματοποιήσετε μια ονειρεμένη κρουαζιέρα στα κανάλια. Το μεσημέρι σας προτείνουμε μια υπέροχη εκδρομή στα φημισμένα κρασοχώρια. Νότια της πόλης του Στρασβούργου, και σε μια ακτίνα 150 χλμ. όπου υπάρχουν 67 φημισμένα κρασοχώρια τα οποία βρίσκονται σε Γαλλικό έδαφος. Λόγω του ότι η περιοχή αυτή περικλείεται από τη μια πλευρά από τα Βόσγια όρη και από την άλλη από το Ρήνο, δημιουργείται ένα μοναδικό μικροκλίμα ιδανικό για τις αμπελοκαλλιέργειες. Θα επισκεφτούμε 2 από τα πιο φημισμένα χωριά το Ρεκβίρ και το Εγκισχαιμ. Επισκεπτόμενοι το Έγκισχαιμ θα δούμε ένα κάστρο του 11ου αιώνα κτισμένο από τους δούκες της Αλσατίας, ενώ στο Ρέκβιρ, που είναι γνωστό ως το χωριό των αμπελουργών, καθώς οι περισσότεροι κάτοικοι ασχολούνται με τη καλλιέργεια σταφυλιών, θα θαυμάσουμε τον κεντρικό δρόμο του στρατηγού Ντε Γκολ, που διατηρεί το μεσαιωνικό του χαρακτήρα, με τα παστέλ χρωματιστά σπίτια να έχουν την τιμητική τους. Επιστροφή το βράδυ στο ξενοδοχείο μας.

**3η ημέρα: MΠΑΝΤΕΝ ΜΠΑΝΤΕΝ – ΜΑΝΧΑΙΜ, ΧΑΙΔΕΛΒΕΡΓΗ**

Πρόγευμα και αναχωρούμε για τη γνωστή λουτρόπολη Μπάντεν Μπάντεν. Άφιξη στην πόλη που βρίσκεται στις δυτικές πλαγιές του Μέλανα Δρυμού, στις όχθες του ποταμού Όου, κοντά στην πόλη Καρλσρουη. Οι θερμές πηγές στο Μπάντεν ήταν ήδη γνωστές από τη ρωμαϊκή εποχή και αποτέλεσαν πόλο έλξης για την υψηλή κοινωνία της Ευρώπης περί των 19ο αιώνα. Αριστοκρατικοί περίπατοι, καζίνο, όπερα, νεοκλασική ατμόσφαιρα, αυτοκρατορικά λουτρά σας περιμένουν να τα ανακαλύψετε. Συνεχίζουμε για το Μανχάιμ, τη δεύτερη μεγαλύτερη πόλη του κρατιδίου μετά τη Στουτγάρδη, η οποία αναφέρεται για πρώτη φορά σε μια νομική πράξη του 766. Το 1607 απέκτησε προνόμια πόλης, ενώ στις αρχές του 18ου αιώνα ανακατασκευάστηκε αποκτώντας ένα ξεχωριστό πολεοδομικό σχεδιασμό. Θα δούμε την Όπερα, το δημοτικό πάρκο και τον Πύργο του Νερού, σύμβολο της πόλης από το 19ο αιώνα. Θα μας εντυπωσιάσουν και τα μπαρόκ ανάκτορα που στεγάζουν πανεπιστημιακές σχολές. Τελειώνοντας, μετάβαση στην πανέμορφη πόλη της Χαϊδελβέργης. Άφιξη και τακτοποίηση στα δωμάτια.

**4η ημέρα: ΧΑΙΔΕΛΒΕΡΓΗ – ΠΕΡΙΗΓΗΣΗ ΠΟΛΗΣ**

Πρόγευμα και ξεκινάμε την περιήγησή μας σε μια από τις ομορφότερες και γραφικότερες πόλεις της Γερμανίας, τη Χαϊδελβέργη. Μια πόλη η οποία υπήρξε το κέντρο του γερμανικού ρομαντισμού και διαθέτει το παλαιότερο πανεπιστήμιο της χώρας ιδρυμένο το 1386. Δεν είναι τυχαίο που αποκαλείται η ακαδημαϊκή Μητρόπολη της Ευρώπης. Ξεκινάμε την περιήγησή μας στην παραμυθένια πόλη, όπου θα δούμε το Παλάτι, κτισμένο στις πλαγιές του βουνού Konigstuhl και την οδό των φιλοσόφων, από την οποία μπορείτε να απολαύσετε την πιο ωραία θέα της πόλης. Ο κεντρικός δρόμος είναι το βασιλικό μίλι με 1,6 χλμ. μήκος, εκεί βρίσκεται και το πιο παλιό ξενοδοχείο της πόλης "Zum Ritter" το οποίο λειτουργεί από το 1592. Οι δυο ωραιότερες εκκλησίες είναι αυτές του Αγίου Πνεύματος και του πανεπιστήμιου. Δε θα παραλείψουμε να ανεβούμε την ιστορική γέφυρα, όπου βρίσκεται το άγαλμα της Αθηνάς και τα αγάλματα - σύμβολα των μεγαλύτερων ποταμιών της νότιας Γερμανίας. Ελεύθερος χρόνος για σουβενίρ και αγορές. Αργά το απόγευμα επιστροφή στο ξενοδοχείο μας. Το βράδυ μην παραλείψετε να δοκιμάσετε παραδοσιακή μπύρα σε μια από τις παραδοσιακές μπυραρίες της πόλης.

**5η ημέρα: ΜΕΤΑΒΑΣΗ ΣΤΟ ΑΕΡΟΔΡΟΜΙΟ, ΠΤΗΣΗ ΕΠΙΣΤΡΟΦΗΣ**

Πρόγευμα και αναχώρηση για το αεροδρόμιο της Φρανκφούρτης και πτήση επιστροφής. Άφιξη στην πόλη μας με τις καλύτερες εντυπώσεις.

|  |  |  |  |  |  |  |
| --- | --- | --- | --- | --- | --- | --- |
| **ΑΛΣΑΤΙΑ** | Αναχ. | ΞενοδοχείοΤοποθεσία | Τιμή σεΔίκλινο/τρίκλινοNon ref/Κανονική τιμή | Τιμήπαιδιού έως12 ετώνNon ref/Κανονική τιμή | ΤιμήΜονοκλ.Non ref/Κανονική τιμή | Αερ. Εταιρία |
| 5Ημέρες | 25/10 | LAGRANCE  APART  STRASBOURG 4\* ΣτρασβούργοLEONARDO WALLDORF 4\*Χαϊδελβέργη | 599 / 659 | 489 / 509 | 795 / 859 | **Ryanαir – Aegean Airlines**ΘεσσαλονίκηΜέμμινγκεν09:30-10:45ΦρανκφούρτηΘεσσαλονίκη10:45-14:15 |

* Δεν περιλαμβάνονται οι φόροι αεροδρόμιων 145€ κατ’ άτομο.
* Περιλαμβάνεται ένα προσωπικό αντικείμενο - χειραποσκευή (διαστάσεων 40\*20\*25εκ)  κατ’ άτομο και μία αποσκευή 20 κιλών ανά δύο άτομα
* Περιλαμβάνεται πρωινό καθημερινά
* Μεταφορές – Περιηγήσεις, σύμφωνα με το πρόγραμμα
* Ταξιδιωτική Ασφάλιση
* Δεν περιλαμβάνεται ο,τιδήποτε προαιρετικό ή προτεινόμενο, οι δημοτικοί φόροι διαμονής.